Pollux: Kapers laat Markus toe lekker tuis voel | Netwerk24
Pollux: Kapers laat Markus toe lekker tuis voel
Hier's ek weer in Roelandstraat
'n Hooggeëerde politieke kommentator wonder die afgelope week hardop waarom Markus Jooste in die parlement verskyn om vrae te antwoord en nie in die hof nie.
Goeie punt. Die Stellenbosse boykie moes taamlik veilig en geliefd gevoel het terwyl skandalig onvoorbereide LP's lollipop-vrae na hom boul wat hy met groot gemak oor die grenshou kon moker.
Maar daar is ook 'n ander rede waar­om Markus redelik tuis moes voel: Onder diegene wat hom met vrae gepeper het, was 'n hele paar staatskapers wat ook eerder in die tronk as in die parlement moet wees.
Elmien du Plessis, die regsprofessor van Noordwes, moes sekerlik die afgelope week sukkel om haar lag te hou toe sy deur die EFF-LP adv. Thilivhali Mulaudzi uitgekryt is as "AfriForum in disguise".
Was dit dan nie die einste prof. Du Plessis wat vroeër vanjaar in 'n moerse bekgeveg met die Kallie & Roets Show betrokke was nadat sy gesê het hul syfers oor plaasmoorde klop nie.
Die feit dat Mulaudzi dink alle wit mense lyk dieselfde, was egter nie vir Pollux
'n groot verrassing nie. Die geleerde ad­vokaat erken dan nie eens sy eie kinders nie.
In 2016 het hy aangedring dat vaderskapstoetse gedoen word om te bewys dat hy die pa is van drie kinders – vir wie hy in daardie stadium reeds drie jaar lank onderhoud betaal het.
So van die Kallie & Roets Show gepraat. Neef Roets se perkate in die parlement laat Pollux wonder of hy nie sy eintlike roeping gemis het nie.
Sy voorlegging is met soveel teatrale verontwaardiging gelewer dat Pollux begin wonder of die TeeVee of verhoog nie sy eintlike roeping is nie.